Author: MilanKlein
Last saved by: agenda0
Company: Mpsvr

VLÁDA SLOVENSKEJ REPUBLIKY

Na rokovanie Národnej rady 						Číslo: ......
Slovenskej republiky

NÁVRH VLÁDY

I.    na zmenu vládneho návrhu zákona o štátnej službe a o zmene a doplnení niektorých              zákonov (tlač 924)
II.   na zmenu vládneho návrhu zákona o verejnej službe (tlač  925)
III.  na zmenu vládneho návrhu zákona  Zákonník práce (tlač 926)

Predkladá:

Mikuláš  D z u r i n d a

predseda vlády
Slovenskej republiky

Bratislava jún 2001

I.  Návrh vlády na zmenu vládneho návrhu zákona o štátnej službe a o zmene a doplnení niektorých zákonov (tlač 924)

Vládny návrh zákona o štátnej službe a o zmene a doplnení niektorých zákonov (tlač 924) sa mení takto:

V článku V sa slová "1. januára 2002" nahrádzajú slovami "1. apríla 2002".

Odôvodnenie:

Vláda SR na rokovaní 9. mája 2001
 
-  uznesením č. 396 k návrhu realizácie uznesenia NR SR č. 1197 z 13. 12. 2000 bod A.2.c) použiť      plánované finančné prostriedky pre zdravotníckych pracovníkov vo výške 3,4 mld Sk na plošné zvýšenie tarifných platov s diferencovaným nárastom tarifných platov  schválila uvedený diferencovaný nárast od 20 % do 45 % v jednotlivých platových triedach; súčasne uložila ministrovi práce, sociálnych vecí a rodiny predložiť na rokovanie vlády návrh nariadenia vlády SR, ktorým sa mení nariadenie vlády SR č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánoch v znení neskorších predpisov;

- uznesením č. 397 k návrhu na zvýšenie osobitnej stupnice platových taríf pedagogických zamestnancov v súvislosti s návrhom zákona o verejnej službe schválila predmetný návrh; súčasne uložila ministrovi práce, sociálnych vecí a rodiny uplatniť v Národnej rade SR a jej výboroch pri rokovaní o návrhu zákona o verejnej službe, schválený návrh na zvýšenie osobitnej stupnice platových taríf  pedagogických zamestnancov a presadzovať zmenu účinnosti zákona od 1. 4. 2002. 

       Vládou SR na rokovanie Národnej rady SR marca 2001 predložené vládne návrhy zákonov, ktorými sa realizuje reforma pracovného práva (tlač 924, 925 a 926) tvoria navzájom prepojenú sústavu právnych predpisov, preto je nevyhnutné, aby nadobudli účinnosť od toho istého dňa. Z uznesenia vlády SR č. 397 z 9. mája 2001 vyplýva, že týmto dňom by mal byť 1. apríl 2002. 

II. Návrh vlády na zmenu vládneho návrhu zákona o verejnej službe (tlač  925)

Vládny návrh zákona o verejnej službe (tlač  925) (ďalej len "návrh zákona") sa mení takto:

1.	V § 56 sa slová "1. januára 2002" nahrádzajú slovami "1. apríla 2002".

2.	Príloha č. 4 k návrhu zákona sa nahrádza prílohou č. 1 k tomuto návrhu.

3.	Príloha č. 7 k návrhu zákona sa nahrádza prílohou č. 2 k tomuto návrhu.

Odôvodnenie:

K bodu 1

Zmena sa navrhuje z rovnakých dôvodov, ako je uvedené v odôvodnení k časti I tohto návrhu.

K bodu 2

Výrazné zvýšenie tarifných platov pre zdravotníckych pracovníkov podľa uznesenia vlády SR č 396 z 9. mája 2001 ešte v súčasných podmienkach ich odmeňovania podľa nariadenia vlády SR č. 249/1992 Zb. má za následok, že sa stáva neaktuálnou stupnica platových taríf  v prílohe č. 4 vládneho návrhu zákona o verejnej službe a o zmene a doplnení niektorých zákonov. Na zabezpečenie kontinuity v odmeňovaní predmetnej skupiny zamestnancov z hľadiska úrovne platov je potrebné uvedenú stupnicu platových taríf nahradiť stupnicou s primerane vyššími sadzbami. 

K bodu 3

Potreba nahradenia stupnice platových taríf v prílohe č. 7 vládneho návrhu zákona o verejnej službe a a o zmene a doplnení niektorých zákonov vyplýva z uznesenia vlády SR č. 397 z 9. mája 2001.

III. Návrh vlády na zmenu vládneho návrhu zákona  Zákonník práce (tlač 926)

Vládny návrh zákona  Zákonník práce (tlač 926) sa mení takto:

V § 254 sa slová "1. januára 2002" nahrádzajú slovami "1. apríla 2002".

Odôvodnenie:

Zmena sa navrhuje z rovnakých dôvodov, ako je uvedené v odôvodnení k časti I tohto návrhu.